ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650043609

ขอให้แก้ไขปัญหาไฟฟ้าส่องสว่างริมทางดับ จำนวน 2 จุด บริเวณแขวงฉิมพลี เขตตลิ่งชัน กรุงเทพมหานคร จุดที่ 1 ถนนเลียบทางรถไฟ ใต้ทางด่วน ทางที่จะไปสถานีรถไฟฟ้าบางบำหรุ โดยตรงบริเวณช่างชุ่ย จะมีไฟฟ้าส่องสว่างริมทางติดส่องสว่างอยู่ แต่พอเลยช่างชุ่ยมา ใต้ทางด่านตรงที่มีวงเวียนเล็ก ๆ จะพบกับไฟฟ้าส่องสว่างริมทางดับตลอดทั้งแถบ จะค่อนข้างมืด ไฟฟ้าส่องสว่างริมทางดับยาวไปจนถึงทางขึ้นสะพานที่เป็นทางโค้ง (แต่บนสะพานจะมีไฟฟ้าส่องสว่างริมทางส่องสว่างอยู่) (ข้อมูลตามผู้ร้องแจ้ง) และจุดที่ 2 วิ่งมาจากราชพฤกษ์ ผ่านฟู้ดวิลล่า ตรงไปให้ข้ามสะพาน พอลงสะพานมา แล้วชิดซ้ายจะเลี้ยวเข้าฉิมพลี (หรือทางที่จะกลับรถไปปิ่นเกล้า) โดยปากทางที่จะเข้าฉิมพลีนั้น จะมีเกาะอยู่ตรงกลางขนาดเล็ก (ซึ่งเป็นวงเวียนเหมือนกับสามเหลี่ยม ให้รถเข้า-ออก) ซึ่งเป็นถนนเล็ก (ข้อมูลตามผู้ร้องแจ้ง) จะพบกับไฟฟ้าส่องสว่างริมทางดับตลอดทั้งแถบ ส่งผลให้มีรถจักรยานยนต์ ขับขี่มาชนแล้วล้มอยู่บ่อยครั้ง ซึ่งผู้ร้องเห็นว่ามีความอันตรายค่อนข้างมาก โดยผู้ร้องแจ้งว่าได้ขับรถผ่านแถวบริเวณดังกล่าวเกือบทุกวัน จะพบว่ามีเสาไฟฟ้า มีโคมไฟ มีดวงไฟหมดแล้ว แต่ไฟฟ้าส่องสว่างริมทางดับ หรือไม่ได้เปิด ทำให้ในช่วงกลางคืนมืดมาก อาจเกิดอันตรายได้  ไม่ได้รับความสะดวกในการสัญจร ส่งผลให้ได้รับความเดือดร้อนเป็นอย่างมาก มาเป็นระยะเวลาประมาณ 1 ปี จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้ประชาชนต่อไป ผู้ร้องจึงประสงค์ให้หน่วยงานที่เกี่ยวข้องเข้าดำเนินการแก้ไขปัญหาไฟฟ้าส่องสว่างริมทางดับ  เพื่ออำนวยความสะดวกให้ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata